lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en en lv sl lv lv es uk es en en lv lv ca lv ca lv lv lv en lv en lv sk lv lv lv lv lv lv lv lv lv lv lv lv lv lv lv lv lv lv lv lv lv lv lv en nl lv lv en lv en lv sk lv sk lv hbs_lat lv sk lv en lv en lv ceb en lv ca lv sk lv en lv ca lv en lv lt lv lv lt ca lv lv en lv lt ru pl ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Baumanis atzīst, ka viņam grūtības vairāk sagādā trases ar lielu saķeri
2019. gada 16. septembris 12:51
Jānis Baumanis rallijkrosa sacensībās Biķernieku trasē Foto: Raimonds Volonts, Volonts Photography
Latvijas rallijkrosa braucējs Jānis Baumanis nākotnē vēlētos veikt vairāk testus ar savu auto, lai justos komfortablāk arī tajās trasēs, kurās ir lielāka saķere, pēc svētdienas pusfināla brauciena teica sportists.
"Riga" uzbrucējs Toress atzīts par futbola virslīgas augusta labāko spēlētāju
Eiropas augstākajās futbola līgās ievērojami pieaudzis savainojumu skaits
VideoFjūrijs dod Džošua vēl vienu iespēju
Ķīnas basketbolistes pirmo reizi šajā gadsimtā sasniedz PK labāko četrinieku
"TTT Rīga" beidzot oficiāli paraksta pirmos līgumus
Kanāda mudina savus hokejistus steidzami pamest Krieviju un Baltkrieviju
Jau ziņots, ka Latvijas piloti Reinis Nitišs un Baumanis svētdien Biķernieku trasē neiekļuva pasaules čempionāta rallijkrosā devītā posma finālā prestižākajā "SuperCar" klasē, kamēr uzvaras laurus plūca zviedrs Timijs Hansens, kurš pirms pēdējā etapa kļuvis par kopvērtējuma līderi.
"Pusfinālā pirmajos divos apļos viss bija labi, bet trešajā nedaudz aizsvīda stikls, tāpēc principā orientējos tikai pēc apmalēm. Kaut ko priekšā redzēt bija ļoti grūti. Tas noteikti iespaidoja rezultātu, jo neizdevās nobraukt ne tuvu tam kā pašam gribētos," vīlies savā sniegumā pusfināla braucienā bija Baumanis.
"Negribētos tā teikt, bet šī problēma ir jau vismaz gadus četrus," stikla svīšanu komentēja sportists. "Lietainos apstākļos tikai pie lielas veiksmes viņi nav aizsvīduši. Tagad esam ielikuši lielāku ventilatoru pie priekšējā stikla, tomēr tiklīdz parādās lielāks mitrums, tas svīst ciet. Tur neko īsti nevar padarīt."
Fotogalerija: Pasaules rallijkrosa čempionāta posms Latvijā. 1.diena
Savukārt par pielietoto taktiku, kad Džokera aplis tika izbraukts pašās beigās, Baumanis daudz nemācēja teikt, jo, atrodoties trasē, lietas saprast ir grūti.
"Neesmu redzējis no malas, kā izskatījās brauciens. Redzēju, ka Timurs [Timerzjanovs] un brāļi Hanseni atraujas, bet spoguļos neko diži neredzēju. Ceturtajā aplī Reinis mani noķēra, bet piektajā es jau devos Džokerī, tā kā nevaru vēl īsti komentēt šo lēmumu," teica braucējs.
Baumanis pirms Latvijas posma vairākkārt norādīja, ka labprātāk brauktu slapjā trasē, taču viņa vēlmes piepildījās tikai daļēji, jo laika prognoze sestdien bija gana saulaina, bet svētdien nokrišņi bija tikai uz neilgu laiku.
"Lietu sagaidījām tikai trešajā kvalifikācijā, bet nākamais brauciens, un pusfināls jau bija tikai pa slapju trasi bez nokrišņiem. Pa slapju trasi vienmēr ir sarežģītāk braukt nekā lietū. Ja paskatās apļa laikus - lietus laikā mēs esam ātrāki nekā žūstošā trasē, jo tā vienmēr ir slidenāka, tāpēc tur arī rodas starpība," par laikapstākļiem svētdienas sacensībās stāstīja Baumanis.
Svētdien otrajā pusfinālā startēja abi Latvijas braucēji, bet jau pēc pirmā līkuma priekšā Baumanim bija Nitišs, kurš gan īsi pēc tam nolēma Džokera apli izbraukt jau pašā sākumā, tādējādi turpinājumā jēkabpilietis brauca aiz Baumaņa, kurš savas pozīcijas netaisījās tik viegli atdot.
Fotogalerija: Pasaules rallijkrosa čempionāta posms Latvijā. 2.diena
"Viņš ir kā jebkurš cits konkurents. Žēl, ka Reini nedaudz laikam nobremzēju, visticamāk, ietekmējot izredzes par finālu. Taču tā bija viņa izvēle braukt Džokeri jau pirmajā vai otrajā aplī," brauciena norisi aprakstīja Baumanis. "Tas ir rallijkross - tādas ir cīņas, kas vienmēr pastāvējušas. Tā ir katra paša izvēle iebraukt Džokera aplī ātrāk vai vēlāk."
Labu sezonu aizvadījušais Baumanis svētdien gan kvalifikācijas braucienā, gan pusfinālā neveiksmīgi sāka startu, ko pats braucējs skaidroja ar laikapstākļu īpatnībām, kas ietekmē trases seguma saķeri.
"Lietainā laikā mums bija labs starts, bet žūstošā trasē nekad neesam aizvadījuši treniņus. Šādā trasē mums vienmēr ir gājis sliktāk nekā, kad tā ir sausa. Tāpēc domāju, ka visvairāk mums pietrūka testi tieši žūstošā trasē, tāpēc nav pieredzes, bet sacensībās nedaudz sanāk minēšana," savas neveiksmes starta pozīcijās raksturoja braucējs.
Sportists arī neslēpa, ka pēc sestdienas diviem kvalifikācijas braucieniem, kuros cīnījās ar mašīnas vadāmību, svētdien juties jau krietni labāk. Tikmēr nākamajos braucienos un arī sezonā, Baumanis vēlētos vēl nedaudz uzlabot savus apļa laikus pasaules čempionāta trasēs.
"Tehniskajā ziņā esam kļuvuši labāki, jo teju vai katrā trasē savu laiku uzlaboju par aptuveni 0,2 sekundēm. Gribētos katrā trasē šo laiku vēl par pussekundi ātrāku, lai pietuvotos bijušajām rūpnīcas mašīnām, tādējādi tiktu sasniegts viens no maniem mērķiem. Tomēr, lai to izdarītu ir nepieciešamas ļoti lielas naudas summas," savas vēlmes pauda Baumanis. "Bez naudas nepieciešami arī daudz testi, kas mums šogad principā ir bijuši tikai vienreiz, kad pagājušajā nedēļā tā nopietnāk darbojāmies."
"Jārēķinās, ka tas nav tik viegls uzdevums - nevar uz sacensībām paņemt jaunu detaļu un teikt, ka viss strādā. Diemžēl, tā tas nenotiek, un vislaik ir nepieciešams kaut ko pieregulēt, paskatīties, jo daži milimetri maina daudz. Pašam šis gads ir bijis stabilāks ne tikai tāpēc, ka bijuši labāki rezultāti un vairāk iekrāti punkti, bet arī tāpēc, ka divreiz izdevies kāpt uz pjedestāla, lai arī viena no tām bija "uz papīra". Domāju, ka kopējais rezultāts uz citu fona nemelo, un šogad esmu uzstādījis nopelnīto punktu rekordu."
"Vēlētos vairāk testus ar mašīnu, lai justos ļoti labi arī trasēs, kurās ir liela saķere. Kā, piemēram, Rīgā. Arī Francijā tāda ir, tāpēc jāveic vairāk testi un tikai jābrauc, un jābrauc, lai rezultāts būtu labāks."
Nākamais posms, kas norisināsies Dienvidāfrikā, paredzēts vien pēc aptuveni diviem mēnešiem, bet šajā laika posmā Baumanis turpināšot trenēties, kā arī nedaudz pievērsīsies biznesam.
"Turpināsies ikdienas darbi. Strādāju gan savā uzņēmumā, gan ģimenes biznesā, tāpēc līdz Āfrikai padarbošos tajos. Varbūt līdz tam vēl būs kādi testi, bet par to man komanda vēl ziņos, jo pagaidām neesam neko tādu runājuši," piebilda latvietis.
Prestižajā "SuperCar" klasē Baumanis šosezon pārstāv STARD komandu. Sportists Norvēģijas posmā izcīnīja trešo vietu, bet Kanādā bija otrais.
Pasaules čempionātā šogad kopumā būs desmit posmi, pēdējam no tiem notiekot Dienvidāfrikas Republikā. Salīdzinot ar iepriekšējo sezonu, seriālu pametušas vairākas rūpnīcas komandas, kā arī iepriekšējo gadu vadošie piloti.
Ķīnas basketbolistes pirmo reizi šajā gadsimtā sasniedz PK labāko četrinieku
"TTT Rīga" beidzot oficiāli paraksta pirmos līgumus
Kanāda mudina savus hokejistus steidzami pamest Krieviju un Baltkrieviju
Jau šonedēļ gaidāma Latvijas hokeja izcilnieku piemiņas diena
Graudiņa/Samoilova ar zaudējumu uzsāk Parīzes "Elite 16" turnīru
Tralmaks atskaitīts no NHL kluba "Bruins" treniņnometnes
Tenaks līderis pēc Jaunzēlandes rallija pirmā posma
Video Porziņģi pēc ierašanās Japānā ieskauj fanu pūlis
Video Žagars realizē spilgtu pēdējo sekunžu metienu un sekmē komandas uzvaru pār Bērziņa "Juventus"
"Esmu tikai cilvēks." Ostapenko pēc "US Open" vēlējusies noslēgt sezonu
"Zemgale"/LLU svin jau septīto uzvaru pēc kārtas
Laksa ar "Virtus Segafredo" Itālijas Superkausa finālā atzīst savas bijušās komandas pārākumu
Foto Ostapenko piedzīvo zaudējumu Tallinas "WTA 250" turnīra pirmajā kārtā
Meiera ar rezultatīvu sniegumu palīdz "Kalev"/"Cramo" sasniegt Eiropas kausa kvalifikācijas izšķirošo kārtu
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
OбъяcHяeT TVNET Ha Hackoлbko дoporyю зиMy Mы MoжeM paccчиTыBaTb?
CoaBTop бecTceллepa "Ckaзkи Ha Hoчb для юHыx бyHTapok" o фeMиHизMe и BoйHe
CпpaBka для избиpaTeлeй: kak пpaBилbHo roлocoBaTb?
BoopyжeHHый дo зyбoB poccияHиH: ПpeMbep ЭcToHии - rлaBHaя yrpoзa бeзoпacHocTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa